ПРОТОКОЛ № 16
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  10 април  2013 г.

Днес, 10 април 2013 г., понеделник, от 13.00 ч. в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 
			          ПРЕДСЕДАТЕЛ:	НЕЗАБРАВКА СТОЕВА
				         ЧЛЕНОВЕ: 	ВАСИЛ ПЕТРОВ
ГАЛИНА КАРАГЬОЗОВА
КАЛИН КАЛПАКЧИЕВ
КАМЕН СИТНИЛСКИ	
ОТСЪСТВАЛИ няма.

1. ОТНОСНО: Разглеждане и обсъждане на Доклад за резултатите от извършена проверка по прилагането на принципа за случайно разпределение на делата във Върховния административен съд и писмо вх. № 11-02-029/08.04.2013 г. на председателя на Върховния административен съд

След запознаване с констатациите, изводите и препоръките по изготвения доклад и след изразено от г-н Васил Петров становище, че направените изводи по т. 3, 4, 5, 6 и 7 на доклада относно прилагането на софтуера, разпределящ делата и оценката на риска от манипулация,  са общи и касаят използването на този програмен продукт във всички органи на съдебната власт, поради което е против включването им в доклада, 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1. ПРИЕМА Доклад за резултатите от извършена проверка по прилагането на принципа за случайно разпределение на делата във Върховния административен съд.
2. При извършената проверка във Върховния административен съд не са констатирани нарушения по прилагането на чл. 9 от ЗСВ по проверените дела и всички докладчици по тях са определени след проведен избор чрез програмния продукт за случайното разпределение на делата.
3. Докладът за резултатите от извършената проверка да се изпрати на административния ръководител на Върховния административен съд за запознаване, бележки и възражения.
4. След получаване на становището на административния ръководител на Върховния административен съд, докладът да бъде внесен в заседание на Висшия съдебен съвет.
5. Във връзка с писмо вх. № 11-02-029/08.04.2013 г. на председателя на Върховния административен съд, да се уведоми Висшия съдебен съвет за приемането на доклада за резултатите от извършената проверка и за изпращането му на административния ръководител на Върховния административен съд.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ: /П/

НЕЗАБРАВКА СТОЕВА